Η Ειδική Ποινική Μεταχείριση του Εξαρτημένου Διακινητή Ναρκωτικών Ουσιών και η Συμμετοχή του σε Ανοιχτό Θεραπευτικό Πρόγραμμα Απεξάρτησης του ΚΕΘΕΑ
Creators: name: Σακαβάλα, Γεωργία Ιωάννη
Publisher: name: Aristotle University of Thessaloniki
Year: 2022
Subjects: Μεταχείριση
Εξαρτημένος
Κεθεά
Treatment
Addict
Kethea

description: Αντικείμενο της παρούσας διπλωματικής εργασίας αποτελεί η ανάλυση των ρυθμίσεων που συγκαθορίζουν την ποινική μεταχείριση του εξαρτημένου διακινητή ναρκωτικών ουσιών (α. 30-33 Ν. 4139/2013), όταν αυτός επιλέξει να συμμετάσχει ή / και να ολοκληρώσει ένα θεραπευτικό πρόγραμμα απεξάρτησης. Προκειμένου να καταστεί ευκρινέστερη η παρουσίαση των ανωτέρω ρυθμίσεων επιλέγεται και εξετάζεται ενδεικτικά η περίπτωση της συμμετοχής ενός εξαρτημένου διακινητή σε ένα ανοιχτό θεραπευτικό πρόγραμμα απεξάρτησης του ΚΕΘΕΑ. Στόχος της εργασίας είναι, ειδικότερα, η αποτύπωση της νέας πραγματικότητας που καλείται να αντιμετωπίσει ο δράστης, ο οποίος έχει αναγνωριστεί ως εξαρτημένος και κατηγορείται για τέλεση αξιόποινων πράξεων διακίνησης και όχι απλά προμήθειας και κατοχής προς ίδια και αποκλειστική χρήση. Πρόκειται τόσο για τη «νομική πραγματικότητα » όσο και για τη θεραπευτική πρόταση μέσα από τη συμμετοχή σε ένα ανοιχτό θεραπευτικό πρόγραμμα του ΚΕΘΕΑ. Αρχικά, στην πρώτη (εισαγωγική) ενότητα, διασαφηνίζεται ο σκοπός συγγραφής της εργασίας και αναδεικνύεται συνθετικά η ανάγκη ύπαρξης, κατά τη μεταχείριση εξαρτημένων δραστών, ομαλής συνεργασίας τόσο στο νομικό όσο και στο θεραπευτικό κομμάτι. Οι επόμενες τρεις ενότητες αφιερώνονται στην καταγραφή των ευεργετημάτων που προβλέπονται στον Ν. 4139/2013 για τους εξαρτημένους διακινητές οι οποίοι επιθυμούν να παρακολουθήσουν προγράμματα απεξάρτησης (α. 31-33 Ν. 4139/2013). Τα σχετικά ευεργετήματα ταξινομούνται με βάση τη δομή που υιοθετεί ο ίδιος ο νόμος 4139/2013, η δε ανάλυσή τους συμπληρώνεται με παράθεση και των οικείων θέσεων της νομολογίας. Στη συνέχεια, στην πέμπτη ενότητα, παρέχεται μια επισκόπηση της διαχρονικής εξέλιξης των παραπάνω ευεργετημάτων από τον χρόνο ψήφισης του Ν. 3459/2006 (Κ.Ν.Ν.) μέχρι και σήμερα. Έπειτα, στην έκτη ενότητα, εξετάζεται η «θεραπευτική πτυχή» της διαχείρισης ενός εξαρτημένου διακινητή, ο οποίος απασχολεί, λόγω της εξάρτησής του, και το σύστημα της απονομής της ποινικής δικαιοσύνης. Καταρχάς σχολιάζεται η διάταξη που αφορά τη μεταχείριση των εξαρτημένων χρηστών από ναρκωτικές ουσίες (α. 30), η οποία αποτελεί την πρώτη διάταξη στο «σώμα» του Ν. 4139/2013 που εισάγει την έννοια της απεξάρτησης, παρέχοντας, έτσι, τον συνδετικό κρίκο ανάμεσα στη νομική και τη θεραπευτική πλευρά. Στη συνέχεια, διερευνάται η διαδικασία χορήγησης πιστοποιητικών από θεραπευτικά προγράμματα (π.χ. προϋποθέσεις που πρέπει να πληρούνται έτσι ώστε να χορηγούνται τέτοια πιστοποιητικά στους χρήστες με νομικές εκκρεμότητες, περιεχόμενο των πιστοποιητικών κ.λπ.). Ως σημείο αναφοράς χρησιμοποιείται στην εργασία ένα ανοιχτό θεραπευτικό πρόγραμμα του ΚΕΘΕΑ, ενώ τα στοιχεία που παρατίθενται προέρχονται από τη διενέργεια ποιοτικής έρευνας με τη συνεργασία της κλινικής ομάδας του ΚΕΘΕΑ-Πιλότος. Κατόπιν στην έβδομη ενότητα παρέχεται μια ευσύνοπτη παρουσίαση των εγκεκριμένων κατά το α. 51 του Ν. 4139/2013 οργανισμών θεραπείας, έτσι ώστε να αναδειχθεί η διαφοροποίηση του κάθε προγράμματος στην πρόταση για θεραπεία, κοινωνική επανένταξη ή συντήρηση. Επίσης, στην όγδοη πλέον ενότητα, παρουσιάζεται με τη μορφή στατιστικών στοιχείων το προφίλ του χρήστη για το 2016, σύμφωνα με τον απολογισμό έργου του ΚΕΘΕΑ. Τέλος, στην ένατη (επιλογική) ενότητα, επιχειρείται μία ευσύνοπτη ανασκόπηση όλων των δεδομένων που εξετάστηκαν στο πλαίσιο της εργασίας. Υλικό για την παρούσα εργασία αντλήθηκε από νομικά και θεραπευτικά συγγράμματα, από έρευνες, άρθρα και μελέτες νομικών και ειδικών του χώρου της θεραπείας, από νομικές βάσεις δεδομένων και το διαδίκτυο, όπως επίσης και από ειδική έρευνα που διεξήχθη στο ΚΕΘΕΑ-Πιλότος στο πλαίσιο συγγραφής της εργασίας.
description: The subject of this thesis is the analysis of the regulations that determine the criminal treatment of the addicted drug trafficker (s. 30-33 Law 4139/2013), when he chooses to participate and/or complete a therapeutic program of addiction. In order to make the presentation of the above regulations clearer, the case of the participation of an addicted trafficker in an open drug addiction treatment program of KETHEA is selected and examined as an example. The aim of the paper is, in particular, to capture the new reality that the perpetrator, who has been recognized as an addict and accused of committing criminal acts of trafficking and not simply supply and possession for his own and exclusive use, has to face. It is about both the "legal reality" and the therapeutic proposal through participation in an open therapeutic program of KETHEA. Initially, in the first (introductory) section, the purpose of writing the paper is clarified and the need for smooth cooperation in both the legal and the therapeutic part is highlighted in the treatment of drug addicts. The next three sections are dedicated to recording the benefits provided for in Law 4139/2013 for drug traffickers who wish to attend drug addiction programs (s. 31-33 Law 4139/2013). The relevant benefits are classified based on the structure adopted by Law 4139/2013 itself, and their analysis is completed by quoting the relevant jurisprudence. Then, in the fifth section, an overview of the temporal evolution of the above benefits is provided from the time of passing of Law 3459/2006 (K.N.N.) until today. Then, in the sixth section, the "therapeutic aspect" of the management of an addicted trafficker is examined, which, because of his addiction, also concerns the criminal justice system. First of all, the provision concerning the treatment of addicted users of narcotic substances (s. 30) is commented on, which is the first provision in the "body" of Law 4139/2013 that introduces the concept of addiction, thus providing the connecting link between the legal and the therapeutic side. Next, in the seventh section, the process of granting certificates from treatment programs is explored (e.g. conditions that must be met in order to grant such certificates to users with legal pendings, content of the certificates, etc.). An open therapeutic program of KETHEA is used as a point of reference in the work, while the data listed comes from qualitative research conducted with the collaboration of the KETHEA-Pilot clinical team. Then, a succinct presentation of the approved under a. 51 of Law 4139/2013 treatment organizations, so as to highlight the differentiation of each program in the proposal for treatment, social reintegration or maintenance. In the eight section, the profile of the user for 2016 is also presented in the form of statistics, according to the KETHEA project report. Finally, in the seventh (optional) section, a succinct review of all the data examined in the context of the work is attempted. Material for this work was drawn from legal and therapeutic literature, from research, articles and studies by legal and treatment experts, from legal databases and the internet, as well as from special research conducted at KETHEA-Pilotos in the context of writing the work.
description: Σε συνεργασία με: Πανεπιστήμιο Λευκωσίας (Κύπρος)